Рэзервовы фронт

**Рэзерво́вы фронт** — адзін з франтоў Чырвонай Арміі падчас Вялікай Айчыннай вайны. Упершыню ўтвораны 30 ліпеня 1941, скасаваны 10 кастрычніка 1941 года. У другі раз быў сфарміраваны 12 сакавіка 1943 года з злучэнняў Бранскага фронту, якія вызваліліся з Вяземскага выступу. 23 сакавіка 1943 года перайменаваны ў Курскі фронт. Трэці раз быў створаны 6 красавіка 1943 года і праіснаваў да 15 красавіка 1943 года.

## Першае фарміраванне 
**Рэзервовы фронт першага фарміравання** быў утвораны на заходнім напрамку 30 ліпеня 1941 года на падставе дырэктывы Стаўкі ВГК ад 29 ліпеня 1941 года з мэтай аб’яднаць дзеянні рэзервовых армій на Ржэўска-Вяземскай абарончай мяжы. У яго склад увайшлі 24, 31, 32, 33 і 34-я арміі, у наступным дадаліся 43-я і 49-я арміі, Ржэўска-Вяземскі і Спас-Дземянскі ўмацаваныя раёны.

Сілы фронту правялі Ельнінскую аперацыю і ўдзельнічалі ў Вяземскай аперацыі.

У ходзе Ельнінскай аперацыі 30 жніўня — 8 верасня 1941 асабліва вызначыліся дзве дывізіі фронту: 100-я і 127-я стралковыя дывізіі, якія разам з дзвюма дывізіямі Заходняга фронту: 153-й і 161-й першымі ў РСЧА атрымалі найменне **Гвардзейскія** — 18 верасня 1941 года ў адпаведнасці з рашэннем Стаўкі Вярхоўнага Галоўнакамандавання загадам наркама абароны СССР № 308 гэтыя чатыры дывізіі былі перайменаваны, адпаведна, у 1-ю, 2-ю, 3-ю і 4-ю гвардзейскія стралковыя дывізіі.

### Данясення армій і злучэнняў аб баявым і колькасным складзе 
* Данясенні аб колькасным і баявым складзе частак 24-й арміі па стане на 20 верасня 1941 года:
** 309-я стралковая дывізія — асабісты склад: па штату — 11650 ваеннаслужачых, па спісе — 6609 ваеннаслужачых
** 103-я стралковая дывізія — асабісты склад: па штату — 11650 ваеннаслужачых, па спісе — 8017 ваеннаслужачых
* Данясенні аб колькасным і баявым складзе частак 31-й арміі па стане на 20 верасня 1941 года:
** 110-я стралковая дывізія — асабісты склад: па штату — 11720 ваеннаслужачых, па спісе — 11427 ваеннаслужачых
** 103-я стралковая дывізія — асабісты склад: па штату — 11720 ваеннаслужачых, па спісе — 2592 ваеннаслужачых
10 кастрычніка 1941 года на падставе дырэктывы Стаўкі ВГК ад 10 кастрычніка 1941 года аб'яднаны з Заходнім фронтам.

Камандуючыя:
* Георгій Канстанцінавіч Жукаў: 30 ліпеня 1941 —12 верасня 1941
* Сямён Міхайлавіч Будзённы: 13 верасня 1941 — 8 кастрычніка 1941
* Георгій Канстанцінавіч Жукаў: 8 кастрычніка 1941 — 12 кастрычніка 1941 г.
Страты фронту:
* Беззваротныя — 184 041 чал.
* Санітарныя — 139 720 чал.

## Другое фарміраванне 
**Рэзервовы фронт другога фарміравання** быў утвораны 12 сакавіка 1943 года на падставе дырэктывы Стаўкі ВГК № 30071 ад 11 сакавіка 1943 года з злучэнняў Бранскага фронту. У склад увайшлі 2-я рэзервовая, 24-я і 66-я агульнавайсковыя арміі, а таксама тры танкавыя карпусы: 4-ы гвардзейскі, 10-ы і 3-ці.

23 сакавіка 1943 года на падставе дырэктывы Стаўкі ВГК № 30077 ад 19 сакавіка 1943 года быў перайменаваны ў Курскі фронт.

Камандуючыя:
* генерал-палкоўнік Макс Рэйтэр: 12 сакавіка 1943 — 23 сакавіка 1943.
Начальнікі штаба:
* генерал-лейтэнант Леанід Сандалаў: 12 сакавіка 1943 — 23 сакавіка 1943.

Страты фронту (сумесна з стратамі Курскага, Арлоўскага і Бранскага франтоў):
* Беззваротныя — 83 197 чал.
* Санітарныя — 235 069 чал.

## Трэцяе фарміраванне 
**Рэзервовы фронт трэцяга фарміравання** быў утвораны 6 красавіка 1943 года на падставе дырэктывы Стаўкі ВГК № 46100 ад 6 красавіка 1943 года. Палявое ўпраўленне фронту разгортвалася на базе палявога ўпраўлення расфарміраванай 41-й арміі. У склад фронту ўвайшлі 2-я рэзервовая, 24-я, 46-я, 47-я, 53-я і 66-я агульнавайсковыя арміі, 5-я гвардзейская танкавая армія, а таксама шэсць танкавых карпусоў (1-ы гвардзейскі, 2-гі гвардзейскі, 4-ы гвардзейскі, 3-ці, 8-ы і 10-ы) і два механізаваных корпуса (1-ы і 5-ы).

15 красавіка 1943 года на падставе дырэктывы Стаўкі ВГК № 46101 ад 13 красавіка 1943 года перайменаваны ў Стэпавую ваенную акругу. 

Камандуючыя:
* генерал-лейтэнант Маркіян Міхайлавіч Папоў: 6 красавіка 1943 — 15 красавіка 1943.
Начальнікі штаба:
* генерал-маёр : 6 красавіка 1943 — 15 красавіка 1943.

## Крыніцы 
## Спасылкі 
* Фронт
* Усе франты Вялікай Айчыннай вайны

Катэгорыя:Узброеныя сілы СССР
Катэгорыя:Савецкія франты ў гады Вялікай Айчыннай вайны